CELEX: 31983D0406
Language: el
Date: 1983-07-29 00:00:00
Title: 83/406/ΕΟΚ: Απόφαση της Επιτροπής της 29ης Ιουλίου 1983 για την εφαρμογή της γεωργικής αναδιάρθρωσης στο Βέλγιο σύμφωνα με την οδηγία 72/159/ΕΟΚ του Συμβουλίου (Τα κείμενα στην ολλανδική και γαλλική γλώσσα είναι τα μόνα αυθεντικά)

Avis juridique important

|

31983D0406

83/406/ΕΟΚ: Απόφαση της Επιτροπής της 29ης Ιουλίου 1983 για την εφαρμογή της γεωργικής αναδιάρθρωσης στο Βέλγιο σύμφωνα με την οδηγία 72/159/ΕΟΚ του Συμβουλίου (Τα κείμενα στην ολλανδική και γαλλική γλώσσα είναι τα μόνα αυθεντικά)  

Επίσημη Εφημερίδα αριθ. L 233 της 24/08/1983 σ. 0035 - 0035

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 29ης Ιουλίου 1983  για εφαρμογή της γεωργικής αναδιάρθρωσης στο Βέλγιο σύμφωνα με την οδηγία 72/159/ΕΟΚ του Συμβουλίου  (Τα κείμενα στη γαλλική και ολλανδική γλώσσα είναι τα μόνα αυθεντικά)  (83/406/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/159/ΕΟΚ του Συμβουλίου της 17ης Απριλίου 1982 περί εκσυγχρονισμού των γεωργικών εκμεταλλεύσεων (1), όπως τροποποιήθηκε τελευταία από την οδηγία 82/436/ΕΟΚ (2), και ιδίως το άρθρο 18 παράγραφος 3,  Εκτιμώντας:  ότι, σύμφωνα με το άρθρο 17 παράγραφος 4 της οδηγίας 72/159/ΕΟΚ, η κυβέρνηση του Βελγίου ανακοίνωσε το υπουργικό διάταγμα της 1ης Απριλίου 1983 σχετικά με τον εκσυγχρονισμό των γεωργικών εκμεταλλεύσεων·  ότι, σύμφωνα με το άρθρο 18 παράγραφος 3 της οδηγίας 72/159/ΕΟΚ, η Επιτροπή πρέπει να αποφασίσει, αν οι διατάξεις για την εφαρμογή της γεωργικής αναδιάρθρωσης σύμφωνα με την οδηγία 72/159/ΕΟΚ στο Βέλγιο, εξακολουθούν να πληρούν, μετά το υπουργικό διάταγμα της 1ης Απριλίου 1983 που προαναφέρεται, τους όρους για χρηματοδοτική συμμετοχή της Κοινότητας·  ότι το προαναφερθέν υπουργικό διάταγμα ανταποκρίνεται στους όρους και στους στόχους της οδηγίας 72/159/ΕΟΚ·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Οι διατάξεις σχετικά με την εφαρμογή της οδηγίας 72/159/ΕΟΚ που ισχύουν στο Βέλγιο συνεχίζουν να πληρούν, λαμβανομένου υπόψη του υπουργικού διατάγματος της 1ης Απριλίου 1983 σχετικά με τον εκσυγχρονισμό των γεωργικών εκμεταλλεύσεων, τους όρους που απαιτούνται για τη χρηματοδοτική συμμετοχή της Κοινότητας στα πλαίσια της κοινής δράσης που αναφέρεται στο άρθρο 15 της οδηγίας 72/159/ΕΟΚ.  Άρθρο 2  Η παρούσα απόφαση απευθύνεται στο Βασίλειο του Βελγίου.  Βρυξέλλες, 29 Ιουλίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 96 της 23. 4. 1972, σ. 1.  (2) ΕΕ αριθ. L 193 της 3. 7. 1982, σ. 37.